松江歌辭 漢譯歌

---------------- <松江別集追錄遺詞 所載>

<關東別曲>의 漢譯

附飜辭    淸陰金尙憲

江湖抱病一老身

永辭風塵臥竹林

按節關東八百里

斗覺君恩隨處深

始入延秋門

欣瞻慶會樓

朝辭丹鳳出東洛

玉節前導森戈矛

平邱驛前暫駐馬

黑水路繞蟾江頭

北來始知雉岳山

東流何處昭陽來

孤臣還切去國愁

白髮備驚已憔悴

夜宿銅州府

朝登北寬亭

長安城闕盡入望

三角高峰雲外靑

弓王已去有遺基

烏鵲說盡興亡事

淮陽古今尙留名

長孺風采知何似

棠軒無事簿領閒

正是時當三月時

花川一路入風岳

脫略行裝藜杖隨

傍過百川不盡看

直入仙山尋萬瀑

銀虹倒掛玉龍垂

十里喧□動寥廓

側耳□驚白日雷

入眼怪殺晴空雪

金剛臺上棲靑鶴

半夜春風驚玉笛

玄裳掠半空縞衣

飄丹壑□逢西湖

舊主人一聲淸□

瑤臺月大小香爐

眼前看更向正陽

遊仙刹奇觀

莫如眞歇臺

宛見廬山眞面目

偉哉造化翁

竊弄神柄專

其雄如飛如躍

立又聳若束白玉

千芙蓉嵬□彷佛

蹴東溟□□

眞疑撑斗極

危哉望高孑望峰

屹立中天勢無敵

仰看蒼空□何事

不折長腰千萬劫

開心臺上更登朝

衆香城邊聘遠□

森羅一萬二千峰

歷歷來入兩眸界

峰頭淑氣鬱磅□

願鐘人傑生斯世

天地胚胎自無心

此日來觀眞有態

毗盧之上第一頂

萬古登□有幾個

東山不及泰山高

魯國寧知天下大

圓通細路接獅峰

中有靈湫洞無底

千年老龍屈曲蟠

晝夜東奔蒼海注

爲問何時得風雲

化作人間三日雨

願令陰崖枯死草

摠回陽春添雨露

摩訶衍接妙吉祥

□門峰連佛頂臺

千尋絶壁出半空

割斷銀河天上來

如絲之散如布掛

始覺圖經餘十二

如今□有謫仙平

未必廬山能勝此

淸遊豈可久山中

壯觀還思東海□

藍輿緩步向何許

山映樓高三百尺

淸流一曲玉玲瓏

幽鳥數聲啼宛轉

鼓角聲中海雲飜

旌旗影裏彩霞捲

鳴沙馬踏醉仙歸

海棠花邊驚白鷗

白鷗兮飛來

昔日來遊知耶不

金□洞口更尋幽

叢石高亭連太冥

何年鬼斧□玉柱

石面削出天然形

六字丹書三日浦

四仙遺跡今如許

仙遊潭上屢經過

映朗湖邊任來去

淸澗之亭萬景坮

羽衣逍遙知幾處

梨花開盡暮春月

子規啼邊淸夜寂

洛山東畔義相臺

曉倚□干看日出

祥雲□愛帶碧波湧

六龍擎出金輪躍

初離海底萬象烘

□吐天中洞毫髮

詩仙雖去咳唾餘

天地奇權專妙括

斜陽一□峴山外

□□千層紅萬堆

雨盖芝輪此中來

鏡浦高臺江上開

一帶□紈練復練

萬株長松圍更圍

微風不動鏡面平

白石明沙低夕暉

孤舟解纜艤亭邊

大洋近接江門橋

氣象從容境界闊

不知何者爭雄高

紅粧故事已陳跡

千載難分眞□別

江陵自是大都護

物阜民安風俗淳

家家盡節閭處處

皆旌聞始知比屋

皆可封三代遺風

今復存眞珠之□

竹西樓五十江水

連芳洲太白山高

揷淸波翠黛涵流

光欲浮誰將一派

接漢水坐使終南

山影流王程有限

不可留風景多增

孤客愁欲泛仙□

向斗牛將□浮邱

訪丹邱天根浩蕩

接無極望洋亭中

看不足天連滄海

海連天天外茫茫

有何物長鯨奮湧

蹴波浪怒響□鬱

驚人魄誰裂銀山

灑六合五月飜敎

飛白雪扶桑咫尺

吐新月瑞光千丈

爭明滅珠簾捲却

掃玉階坐待東方

生啓明何人爲送

白蓮花世界幻作

琉璃城流霞滿酌

一杯酒對月今宵

還獨傾萬代英雄

問無處四仙高標

知是誰三山杳杳

碧海遠世有仙人

人不知松根乍枕

夢忽成遇一神翁

開兩看謂余曾是

上界仙誤讀黃庭

謫人間今來更逐

我曹遊知子三生

有舊緣君須爲我

暫躊躇更飮太淸

瓊液酒一杯二杯

勸疇後添注東溟

傾北斗春風習習

兩腋輕九萬長空

如可□願將分酌

四海民盡醉

群生登壽域

須臾言盡鶴飛去

玉簫淸音宛如昨

遽然驚悟不知處

滿目乾坤明月色

二 西浦金萬重

江湖多病故人疎

竹林閒臥幽懷寂

關東忽承汝往命

千古名區仗玉節

君恩朝謝延秋門

薄暮秩馬平邱驛

蟾江渡頭去路修

雉岳山前馬蹄滑

昭陽江水向何處

去國孤臣愁白髮

凌晨一登北寬亭

三角高峰漸□忽

弓王闕墟烏鵲□

千古興亡宛如昨

淮陽宛帶舊時名

汲君風流期再□

營中無事簿領閒

佳辰正屬春三月

行裝何處訪仙境

花川石逕趨楓岳

百川洞裏暫逍遙

萬瀑潭前洗塵膈

銀虹玉龍噴白雪

雷鳴十里殷林薄

仙風吹送玉簫聲

驚起金剛雙白鶴

香盧峰上一望中

宛對廬山眞面目

劈開翠峽走雲雷

偉哉造物眞豪傑

芙蓉削立□白玉

蹙踏東溟拱北極

望高臺高□網孤

仰見突兀撑虛碧

開心更誇一層高

眼底靑峰靑又白

淸淑之氣鬱磅□

體勢形容固難測

天公當日偶然成

有意今朝便奇絶

毗盧落日最高頂

望極乾坤雙眼豁

圓通細路訪獅子

九潭流作老龍宅

風雲若得三日雨

願蘇陰崖憔悴色

繩橋來尋佛頂寺

階下束立千條玉

飛流淺沫灑洞壑

寸斷銀河空掛壁

藍輿催上山映樓

碧溪春禽花自落

明沙馬踏海棠去

得與仙人履巨迹

汀鷗洲鷺爾莫散

我亦湖山忘世客

東風海雨叢石亭

禹斧何年巧刻削

丹書六字三日浦

四仙去後無消息

仙遊潭邊映朗湖

何處停鷹何處宿

梨花開盡洛山寺

杜字聲中淸夜促

金鷄忽報海天曉

火輪飛出馮夷窟

祥雲開處六龍扶

碧海萬里朱輝射

雙旌羽盖鏡浦臺

十里明湖淸且潔

眞珠竹西攬勝入

望洋亭前看月出

須臾夜久風浪靜

玉兎正掛扶桑木

金沙玉□燦可數

□紈波文淨如拭

松根一枕俗緣疎

夢裏何人慰宿昔

道我前身上界仙

黃庭誤讀人間謫

淸海輕塵弱水邊

瑤臺雪樹今三摘

殷勤勸我一杯酒

北斗滿酌滄海緣

春風習習腋生翰

九萬長空如咫尺

安得歸去分四方

坐令天下皆仙骨

三 靑湖李揚烈

江湖多病竹林臥

八百關東方面授

如何聖恩曰罔極

欲報涓埃任奔走

延秋門下一馳入

慶會樓前擡眼望

平明下直出遠郊

玉節雙雙臨道傍

平邱古驛替馬行

黑水□□相追廻

蟾江□遞在何許

雉岳崔嵬入眼來

昭陽江水入那邊

去國孤臣愁白髮

東州永夜轉輾明

北寬亭高臨突兀

依微三角第一峰

西望長安如可□

弓王闕墟烏鵲□

千古興亡知耶否

淮陽舊號會相思

汲直風彩□相見

營中無事三月時

路出花川楓岳轉

行裝淡泊總拂袖

石逕飛錫還如僧

百川洞裏萬瀑洞

俯瞰飛雪千疊層

銀虹之脚玉龍尾

噴薄聲傳十里外

八耳初訝殷雷迅

擧目還疑飛雪灑

金剛帶上最高處

靑鶴危巢知幾歲

春風玉笛夢初驚

縞衣玄裳半空□

無乃西湖舊主人

宛對靑眸相嬉□

眼前香爐大小列

正陽眞歇超然倚

忽識廬山眞面目

箇箇輸來此中視

好事還覺造化翁

翔而躍兮立而起

天然淸水出芙蓉

美哉崑崗簇白玉

周遭遠世蹴東溟

□嶪□冠拱北極

危乎高哉望高坮

孑望峰高渺一髮

爲問向天欲何語

千萬浩劫不解屈

嗟爾高標嗟爾容

世豈復有如爾直

更誇開心望衆香

萬二千峰數歷歷

峰峰結鬱氣磅□

我欲散出爲人傑

形容呈露不盡藏

體勢分別無終極

天開地闢本自然

此日看來還有情

毗盧之峰上上頭

伊昔登臨何姓名

東山泰山孰爲高

萬古乾坤嗟我生

魯國之小尙不解

何□能言天下小

優優大哉彼境界

欲窺涯□何渺渺

圓通洞裏有鳥道

落日行尋獅子峰

峰前巖是臥龍淵

□□千年藏老龍

波連滄海晝夜歸

幾時風雲作霖雨

陰崖幽谷草枯死

願□和風餘澤注

摩訶妙吉內子峴

雲棧橫連佛頂臺

千尋絶壁靑雲掛

一半銀河機素開

休言倒景十二曲

使我見之多如毛

謫仙詩評如到此

慮山未必專其高

奇觀豈但此山中

東海名區且遊傲

藍輿緩步山映樓

碧溪春禽怨離別

旌旗拂來五色飄

鼓角喧處行雲絶

鳴沙飛馹□醉仙

閒傍烟波入海棠

烟波白鷗莫飛去

傾盖安知爾友生

金蘭爭似叢石異

十二樓餘三四柱

誰將六面强象物

得非工□是鬼斧

高城南望三日浦

四仙去後丹書在

於焉之間復安留

映朗仙遊應少憩

淸澗暮雨沾羽衣

萬景天風吹角巾

梨花已落杜鵑啼

洛山東頭當暮春

要看日出義相臺

極目遙空更五點

祥雲□娜集□惚

六龍□□擧□忽

初離海上耀萬國

忽到天中察秋毫

光明正大燭下土

或恐浮雲時近飄

詩仙奚適餘咳唾

天地奇權專妙括

芝輪羽盖入鏡湖

十里□紈平似□

斜陽一□峴山外

□□步踏紅半堆

長松面面圍極浦

水波如羅沙可算

孤舟解纜木蘭□

飛閣玲瓏始□攀

江門橋外是大洋

別乾坤如畵圖間

從容之氣闊遠景

勝地如斯更何有

紅粧故事亦可憐

對此令人指點久

江陵雄府大都護

節孝旌門隨處立

唐虞比屋可封俗

莫說當今未幾及

眞珠最是竹西樓

五十川流當檻來

□回吸盡太白影

走入東溟歸意催

寧歸添却漢江波

直接終南山外津

王程有限風景饒

客愁却與幽懷新

仙□泛泛向斗牛

丹穴何如尋聖人

天根去來看未足

快馬仍登望洋亭

海外長天天外何

修景駭噴波晦暝

若折銀河下六合

五月白雪胡爲乎

斯須風定浪頭靜

待月扶桑咫尺高

瑞光千丈乍隱見

更捲珠簾掃玉除

衝宵坐見啓明星

誰送白蓮花一枝

淸冷世界大羅包

勝賞欲與人人知

滿酌流霞問明月

英雄何處四仙誰

我欲逢人間故事

仙山東海迷歸路

松根高枕忽成眠

夢有一人前致語

知君眞是上界仙

一字黃庭何誤讀

朝辭玉皇香案前

暮謫人間隨我屬

殷勤留勸一杯酒

北斗星沈滄海水

相對對酌數三盃

起來却忘塵世界

春風習習生兩腋

九萬長空飛庶幾

願將一杯分四海

酌彼億萬蒼生歸

然後重逢復一杯

不知吾意其何似

須臾言訖鶴飛去

九□靈馭飄雲裙

空中玉簫如昨日

睡覺滄溟唯有月

滄溟淺深已難測

浩杳津涯焉識得

欲吸欲吸不盡吸

假使盡吸輸何地

呼兒洗盞更酌一杯

水回奏九重今盡醉

<思美人曲> <續美人曲>의 漢譯

附飜思美人曲幷序跋 □窩金相肅

昔淸陰先生 甚愛此調 朝夕歌詠 其家兒童 亦莫不傳誦 羅□寂寞繡□空虛之句 如鄭康成婢僕能誦毛詩者 又聞西浦公 亦酷喜此文 書置案上題其面 曰諺騷云 今余□此二曲 雖文辭荒陋 獨恨不能於九原之下作 我三父子 □敷□而質焉也

思美人者 楚騷九章之篇名也 男女相愛慕互稱之 以是而君臣之間 亦皆托以爲辭者也 嗚呼 孤臣寃女 其志同也 女雖見絶於夫 而不宜自絶焉 臣雖見疎於君 而不以自疎焉 非知其義之重 而一心貞固者 其孰能如是也哉 然君臣夫婦 在其相與之始也 君有不以勢利爲使 而知其心者 則臣有不以寵祿爲悅 而盡其忠者矣 夫有不以容色之美 而愛其德者 則婦有不以親疎之異 而變其志者矣 豈非其始相感者 實有以然耶 其知之也深 其愛之也至 故雖見疎絶 而未嘗以爲怨也 常嫉讒人之爲間也 而異其心之一回也 屈子之放江潭 而作離騷 班姬之廢長信 而賦自悼其志 可以見矣 嗚呼 孤臣寃女之貞操 誰能移奪之哉 在流離□苦之中而堅之 死靡悔之志 是豈有爲而爲之者耶 夫得其君夫之恩寵 而愛其君夫者 常人皆然矣 失其君夫之恩寵 而愛其君夫者 必貞臣烈婦而後能之也 詩曰 我心匪石不可轉也 我心匪席不可捲也 故其心哀而無怨 其志傷而不憤 是以 其發而爲歌詠辭賦者 雖甚悽□ 而自然有平和之音 而無奮激之辭 是豈可强而爲之者哉 若鄙夫之事君也 則常以寵辱爲驚 而得失爲憂 己當富貴矣 而一遭譴怒 則輒有怨尤之意 而全無忠愛之心 其視孤臣寃女何如哉 余嘗以辭飜鄭先生思美人曲 心有所感而書之 若是以爲世之爲人臣者 戒云爾

嗟此身之□生兮

從美人而降之

豈一生之緣分兮

□皇天其不知

余身兮幼艾

美人兮寵余

維斯情兮斯愛

欲比方兮無所

平生兮願言與

顚覆兮一處

將老兮何爲

遠離居兮勞思

昨日兮隨君

廣寒殿兮同上

俄頃兮何事

塵界兮下降

來時兮梳首

歷亂兮三年

□脂粉兮在是

爲誰容兮嬋姸

結心曲兮愁思

何疊疊兮纏錦

流淚兮潺湲

□□兮太息

人生兮有限

何愁思兮無極

無心兮歲月

若流波兮□□

炎凉兮知時

□往兮忽廻

耳聆兮目見

感懷事兮何多

東風兮俄至披

積雪兮吹陽和

□外兮寒梅

三數枝兮花開

旣孤標兮冷淡

又暗香兮胡爲

黃昏兮月人

照疎影兮枕邊

□將欣兮將悲

疑是君兮非君

彼梅花兮手折

將以遺兮美人

美人兮見汝

其謂汝兮何似

花落兮葉生

綠陰兮滿地

羅□兮寂寞

繡□兮空虛帳

芙蓉兮披蹇

屛孔雀兮深圍

極愁思兮懊惱

何難暮兮永日

鴛鴦錦兮陳設

五色線兮解出

量之兮金尺

美人衣兮裁製

豈徒美兮手品

羌制度兮燦備

珊瑚樹兮支機

白玉函兮盛置

將以寄兮美人

望美人兮天一涯

山兮雲兮遠莫知

何鬱□兮險□

路□遠兮天萬里

誰爲余兮傳致

□傳致兮開函

若見余兮欣喜

一夜兮淸霜

聽□聲兮無寐

危樓兮獨上

水晶簾兮高捲

東山兮月出

北極兮星見

□見君兮悲喜

涕自下兮交橫

彼淸光兮□出

願寄樓兮鳳凰

樓上兮高掛

遍照兮八荒

深山兮窮谷

燭之兮如日

乾坤兮閉塞

白雪兮一色

人跡兮不見

飛鳥兮亦絶

瀟湘兮南畔

若是兮凜寒

玉宇兮高處

□于今兮可言

願陽和兮吹噓

送君居兮焉

由□□兮出日

思獻之兮玉樓

紅裳兮乍□

翠袖兮半□

日暮兮脩竹

何思量兮□紛

短景兮才暮

長夜兮危坐

靑燈兮掛壁

鈿□□兮在左

擬見君兮夢寐

羌支□兮枕倚

鴦衾單兮不堪寒

此夜漫漫兮何時朝

十二時兮一日

三十日兮一月

願須臾兮無思

聊以忘兮吾憂

結心曲兮不解

透骨骸兮難抽

雖扁鵲兮十輩來兮

無奈吾病之爲崇也

已矣乎吾病

只是美人之故也

亂曰寧□死而變化兮

爲花間之瑚蝶

飛花叢兮處處兮

止又起而不息

掠花粉之輕翅兮

上美人之衣袖

美人兮雖不知余之變化兮

吾將從美人之左右

彼行邁兮妹子者

若曾見兮依□

天上兮白玉京

胡爲乎兮別離

日黃昏兮暮途

將見誰兮何之

曰之子之邂逅兮

且靜聽兮吾辭

維吾貌與容止兮

豈足美人之可媚諒

何故而見余兮

假色辭而親汝

余亦信夫美人兮

志貞慤而靡他紛

嬌妬而慢愚兮

伊褻□其不省過

顧我笑其君貌兮

忽何異乎疇昔

臥復座而靜思兮

數愆殃而太息

吾身之作□兮

罪多而山積

豈天命而敢怨兮

非人爲而可尤

□寃懷而回思兮

莫非造物之攸謀

重曰且置此兮勿道

心有結兮難忘

一生兮侍君

君起居兮余所詳

體質兮若水

平和日兮無幾

春寒兮苦熱

若何兮經度

秋日兮冬天

何人兮侍側

朝粥兮夕飯

進御兮如昔

漫漫兮長夜

又寢寐兮何如

君邊兮消息

從何所兮聞知

今日兮幾暮

□明朝兮人來

維余心兮靡定

當向往兮何方

或挽前兮推後

陟彼兮高岡

雲旣深兮冥冥

霧□□兮又何爲

山川兮幽晦

日月兮掩暉旣

咫尺兮不分

□千里兮可望無

寧之兮洲渚

□水程兮可訪

風與水兮蕩擊

懷□□兮□難

□師兮何去

虛舟兮繫岸

江天兮獨立

俯瞰兮落日

君邊兮消息

逾難聞兮杳邈

□□兮寒捿

夜將半兮歸來

半壁兮靑燈

孤明兮爲誰

陟降兮上下

□翔兮彷徨

斯須兮力盡

□假眠兮夢想

精誠兮極至

□見君兮在傍

如玉兮容貌

已過半兮衰傷

含懷兮寃辭

欲盡意兮□明

涕淚兮踵下

言辭兮難成

吐情懷兮不盡

又從之兮□咽

何晨□兮早唱

忽寢寐兮驚覺

□嗟余夢兮空虛

懷美人兮焉往卽

于時兮起座

□紗戶兮遙望

可憐兮隻影

只伴人兮獨住

寧此身兮□死

化落月兮雲際

美人兮□外

願流照兮無掩□

亂曰彼妹子者

爾不能化爲

月兮將作行

雲兮爲暮雨

右卽松江先生 思美人及續曲飜辭也 東方之音 與中華不同 其里巷歌謠 皆以方言爲章句 非如古詩國風之□ 及後世樂府之詞者 然以其音被之管絃 則自爲一代之俗樂 不可廢而不可不學 亦可以觀可以怨者也 其□有短歌長辭 盖其音吐句節則一也 而又未可以五七言 形容其辭意也 唯楚之騷響近之 欲飜之以文字 不失其旨□其音韻合于辭章 則當用騷□而爲也 此兩辭之文 合用方言 使東方之人聽之 雖婦孺無不知之 而若異方之人見之 則必不知其爲何語也 然忠愛之懷 托以寃女之詞 使千載之下讀其文者 如誦屈子之辭 則掩卷流涕 想像其哀 而不怨者 則庶可以同調幷傳 而不可泯也 故余用九歌九章之句語篇法 合而成之 亦詞之變也 其音律□裁有隨其俗而不同者 則無怪乎其文之異也 若欲强牽苟合 則是膠柱而不知合變者也 斯可與知者語也 金相肅書 □窩公胤子箕書氏與松江先生後孫準書曰思美人曲飜辭草本近得於家中故莊前後序文之外又有小跋是爲先子親筆向從尊兄爲言始末而獲覩此紙事非偶然玆以原本呈上區區所陳先意想應記有如蒙錄入於 松江先生續集下方則不肖之感爲當如何

惟我 先祖文淸公 著思美人曲 □窩金先生爲之飜調 噫去文淸公數百載 作者家更僕數 而惟□窩得文淸公心 何如其眞切也 嗚呼夫孰知也夫孰知也 天地間一種淸直之氣鍾以爲人 若夷之淸屈之忠是也 夷淸之幸得夫子尙矣 屈子生而不幸死而未遇 夫孰傷之哉 雖韓子之博雅 猶許以騷鳴而已 魚腹之魂 □□無所適戚乎 若使屈子生幷於夷之時 其揄揚益暢 必不遺於洙泗靑雲之筆矣 淸陰先生跋 文淸公詩集 而立言□實 以後世屈子 識得文淸公本地光景 嗚呼非知道者 安能見到此□域也 後淸陰百載 □窩先生諱窮 自如不著文不作書 若李延平嘗激於忠義跋 文淸公思美人曲且爲之飜調 亦何意哉 夫子曰 人之生也 直夫能不悖於直之理者 庶乎得屈松淸□之本領地頭也 噫歲著雍執徐長至月日 文淸公八世孫在勉謹識

東方歌詞中 如鄭松江前後思美人曲最勝 嘗聞金淸陰 劇好聽此詞 家內婢使 皆令誦習 吾家老婢春臺兒時 逮事淸陰至老 而猶道舊日事能誦其羅□寂寞□幕虛等句 淸陰之好之如此

<星山別曲>의 漢譯

附飜辭 潛□奇正鎭

阿誰過客星山留

棲霞堂息影亭主人聽□謳

人生世間好事多何物

江山戀結不休山之中

寂寞入而不出

底根由松根再拂竹床取

次坐一坐諦一視

天上浮雲瑞石爲宅

飛赴來何似主人樣子

滄溪素波亭前□

天孫雲錦誰剪取

接了展了

山中曆書也空四序都夢夢

眼下散景逐節自到

聆又□事事仙區中

梅窓朝暾香來睡去

仙翁亦有做事處

籬下陽地撒苽種

旣鋤旣□雨力容易受

靑門故事今殆庶

芒鞋催穿竹杖持

桃花逕連芳草湄有

月明鏡無畵石屛影

作伴棲霞歸

桃源何處武陵在玆

忽吹兮南風乍披離兮綠陰

知時兮□庚阿那邊兮巧來一作相尋

羲皇枕上薄夢攪

空中欄干水氣侵

麻衣散掛葛巾側岸

留眼觀者魚浮□

一夜雨紅白蓮亂開

不風香氣滿山來

濂溪夫子太極圖太乙眞人玉字排

□□巖奧瞻頭紫薇灘側

可求長松爲□石逕憩

人間六月此三秋

淸江泛泛鳧沙頭移來

孤白鷗親近眠不飛

無心獲同主人無

梧桐霜月四更流

千巖萬壑晝亦羞

誰哉移來水晶宮

若超銀河廣寒游

雙松爾且釣臺立

其下有再恣所入

紅蓼白□太悤悤

環碧龍湫檣已及

無邊綠草牧童

不勝秋夕陽短□

流舞蛟起鶴水底雲頭

七月旣望好誰傳

八月十五眞可憐

纖雲四捲水波宿

中天一輪松上懸

捉月先捉水中月

家兒李謫仙

空山落葉朔風捲地

領率陣雲有雪其墜

花外花萬樹千林

天公眞箇好事

前灘□獨木橋

扶□老僧蘭若近耶遙

山翁富貴莫誇道

瓊瑤窟銀世界恐犯客□

重曰□無□友吾有吾書

聖賢豪傑書中有餘

天曷無心運胡成敗

疑來莫質慨多靡解

箕山□□洗耳則那

□□一瓢惱人實多

人心若面一此一彼

世事如雲或非或是

昨日釀酒今可嘗不

且把且勸聊以鎖憂

客我不辨主我不知

客主都忘憂樂爲誰

長空□鶴洞仙是

月下瑤臺幸□止摩□更向

主人道不信子非鶴鶴非子

二 石隱宋達洙

何來過客留星山

訪主息影與棲霞磋呼聽我言

人生世間好事多

胡爲江山愈樂只

寂寞箇中去不還

更掃松根鋪竹席

少焉上座試復看

天邊浮雲家瑞石

如飛入來何似主

蒼溪白浪繞亭前

天孫雲錦誰裁布

山中無曆昧四時

樓下散景自隨序

且聽兮且看

事事皆仙界

梅窓朝睡聞香罷

仙翁亦不無所事

籬下向陽播瓜種

鋤之培之蔓自茂

靑門古人事

於今亦云有

急穿芒□理竹杖

桃花逕連芳草洲

明鏡石屛影作伴

却向棲霞興悠悠

桃源阿那邊

武陵卽此地

南風□吹披綠陰

知時黃鳥自何至

羲皇枕邊夢忽覺

空中層欄浮水上

旣着麻衣□葛巾

靜觀游魚任俯仰

夜雨發蓮交紅白

居然滿山盡香氣

宛對濂翁問極圖

又如太乙排玉字

憑望□□傍紫薇

長松遮日坐石頭

人間之六月

這裏則三秋

淸江泛鳧遷明沙

白鷗爲友自倦眠

借問閒無心如主

孰淸緣梧桐

霜月上四更

千□萬壑晝一般

誰哉移幻水晶宮

□超銀河上廣漢

一雙老松樹釣臺

其下泛舟任所適

紅蓼白□洲已過

環碧龍湫那初泊

江村牧童夕陽外

不勝淸興吹短□

潛龍若將舞水底

飛鶴如復凌半空

蘇仙赤壁遊如何不卜八月中

纖雲四捲水波淨

中天月輪掛孤松

閒坐弄淸光

天然對謫仙

空山木落朔風起

忽遣陣雲雪紛然

好事天公玉爲花

萬樹千林都粧出

前溪□合獨木橋

□□老僧向何刹

山翁此富貴

向人且莫誇

瓊窟銀世界恐有俗客來尋他

山中無友友黃卷

萬古人物歷數之

固多聖賢徒

又多豪傑姿

天始胚胎非無心

如何時運日剝落

固多所可矣

又多所可惜

箕山老翁耳何洗

瓢聲□□道場高

人心如晝巧且新

世事如雲聚還消

向時釀酒今幾熟

把之勸之醉陶陶

心中多少憂憑此

消何妨更把

淸歌上琴絃

客兮主兮兩渾忘

長空歸鶴是眞仙

瑤坮月下□□止

有客謂主人

意者夫君是

鄭棹의 松江歌辭 漢譯

附鳳巖公飜辭

飜思美人曲  六世孫 棹

此身生時美人生

一生緣分天所知

吾年尙少寵美人

此心此愛無處比

平生所願共一室

老來何事遠別離

昔侍廣寒殿

胡爲謫下界

來時櫛梳髮

散亂今三歲

雖有□脂粉

爲誰我容冶

心中愁疊疊

嗚咽雙淚下

人生有限愁何多

歲月無心若流水

炎凉知節去復來

聞見總是傷心地

東風忽吹散積雪

窓外寒梅開數枝

冷淡固其然

暗香又何事

梅花欲寄美人所

美人見之果何爲

花衰葉新生

綠陰處處積

羅□寂寞繡幕空

捲却芙蓉繞孔雀

夏日何其長

愁恨自難抑

剪出鴛鴦錦

細針五色絲

玉手携金尺

裁出美人衣

手品看自妙

制度又何備

珊瑚樹機上

盛之白玉函

遙望美人處

山長雲又暗

千里萬里路

誰人尋去傳

去後開函喜

□惑如我見

嚴霜一夜降

鴻雁鳴飛南

獨坐危樓上

高捲水晶簾

東山月初出

北極星又明

疑見美人顔

自然涕淚零

淸光欲憑鳳凰樓

樓上長掛照八荒

深山窮谷裏

更願如淸晝

乾坤閉塞白雪飛

逕滅人踪山絶鳥

湘江冷氣尙如此

玉樓高處寒應苦

陽春欲回美人邊

茅□暖日身上負

紅裳旣着翠袖捲

日暮寒天倚修竹

冬之永夜坐不眠

壁掛靑燈□□擲

夢裏忽見美人容

支□乍倚鴦衾冷

漫漫此夜何時曉

須臾忽思愁欲忘

中心恨結骨髓透

縱有扁鵲難醫病

寧爲蝴蝶坐花枝

到底香襲美人衣

美人見我雖不識

我欲長從美人飛

飜續美人曲

彼美人兮若相見

天上玉京何別離

斜陽薄暮時

忙去欲見誰

君言且休聽我言

薄命豈合奉予美

無何見我被寵愛

我亦無他呈態媚

如何一朝變

待我異昔時

臥思復起思

我罪如山積

天人豈怨尤

造物亦難測

往事休相思

愁恨在別處

昔侍美人傍

我知美人事

容顔如淸水

寧日常自少

春寒苦熱若爲過

秋日冬天誰可侍

朝夕粥飯□無損

永夜寢睡亦何如

美人消息漠未知

今日明日空待人

愁心未解向何處

前後扶護上高山

浮雲已蔽空

烟霧又何亂

山川尙暗暝

日月何以見

咫尺猶未分

千里□可望

寧尋水邊見船路

夕風亂吹波濤湧

梢工何處去

孤舟盡日橫

江天獨立視落日

美人消息尤杳冥

茅□冷席半夜回

掛壁靑燈爲誰明

徘徊上下意難定

須臾力盡因成眠

情誠果至極

夢裏見美人

□日如玉顔

胡至太半衰

中心含恨欲盡白

涕泗先下未陳辭

深情未盡鷄忽唱

一夢遽然覺虛事

開□遙望遠天色

可憐淸影空相隨

此身寧沒化落月

美人□前分明照

□嗟所願更若何

或爲明月或爲雨

飜星山別曲

何來過客住星山

棲霞息影問主人

人生世間好事多

奚取江山獨隱身

松根竹床設蒲茵

須臾復坐玩景物

天邊白雲起處起

瑞石爲家入還出

無心閒適態何似

主翁儀蒼溪

白浪繞亭前

彷佛天孫雲錦披

山中無曆日四時

不分知節序各殊

眼下景仙區

物色事事美

梅窓朝日動香氣

睡罷仙翁將有事

籬下種瓜雨中培

靑門故事今有不

芒鞋竹杖步出林

桃花落水連芳洲

明鏡照耀玉屛風

作伴淸影向西河

桃源何處是

武陵非在他

南風忽吹綠陰散

知節黃鶯出谷幽

羲皇枕上午睡覺

雲外□干水中沈

麻衣乍佛葛巾着

濠上魚隊俯倚視

紅蓮交發一夜雨

萬山香氣擁遠邇

□逢濂溪問太極

太乙眞人散玉字

□□巖邊紫微灘

長松遮日坐石洲

人間六月苦熱蒸

此地不熱疑淸秋

淸江白鷗眠白沙

主人閒趣相與□

梧桐霜月四更明

萬壑千巖同白晝

湖洲水晶孰移來

渡河如登廣寒樓

雙松老立釣臺下

小船閒浮任去留

紅蓼白□暫經過

環碧龍湫接船頭

淸江綠草邊

牧童橫短□

潛龍水中驚仙鶴

半空掠蘇仙赤壁

稱勝遊明月

中秋未泛舟

纖雲四捲夕波靜

霽月初出松頭掛

偉哉李謫仙

捉月還沈彩

空山落葉朔風寒

片雲飛揚驅雪來

天公好事玉爲飭

萬樹千林梨花開

前灘冷合木橋橫

荷杖山僧何寺歸

山翁富貴且莫誇

瑤窟仙界恐有知

山中無友黃卷積

萬古人物歷歷數

聖賢初勿論

豪傑亦多有

天翁造物豈無心

奈何時運互盛衰

將多不知事

嘆恨無已時

箕山老古佛

何事洗兩耳

假托瓢聲亂

人稱最高致

人心多新面

世事如雲變

甕間昨日釀

醱□幾何熟

酬酌痛飮傾

愁心庶可抑

絃琴宛然風入松

醉興陶陶忘主客

長空靑鶴果眞仙

瑤臺月下幸相逢

客謂主人曰

君是神仙翁

先祖所著長短歌曲 膾炙人口 今過百餘年 關東別曲 則淸陰西浦 及(李進士揚烈)各以文字飜之  將進酒辭 北軒金公 亦爲之飜 星山別曲思美人曲續美人曲 只以俗諺流傳於世 不肖敢擬先輩之已行者 率爾飜出 以爲巾衍之藏 其爲僭忘大矣 昔西浦翁 手寫前後美人詞於一冊 書其目曰 諺騷 盖其意比諸屈左徒之離騷 忠可爭於日月之光 又有李東岳江頭誰唱美人詞之詩 幷□於權石洲空山木落雨蕭蕭之句 豈不盛哉 豈不休哉 星山在於昌平之息影亭 實先祖休息之所 而與松江亭爲莽蒼之地 日後覽此記者 庶幾有知云爾 丁酉暮春六世孫棹謹書

松江別集追錄附錄終